CELEX: E2013J0010
Language: el
Date: 2013-11-15 00:00:00
Title: Απόφαση του Δικαστηρίου, της 15ης Νοεμβρίου 2013 στην υπόθεση E-10/13 — Εποπτεύουσα Αρχή της ΕΖΕΣ κατά Ισλανδίας [Παράβαση κράτους μέλους ΕΟΧ — Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006 , για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)]

27.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 88/10
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ,
   της 15ης Νοεμβρίου 2013
   στην υπόθεση E-10/13
   Εποπτεύουσα Αρχή της ΕΖΕΣ κατά Ισλανδίας
   [Παράβαση κράτους μέλους ΕΟΧ — Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)]
   2014/C 88/07
   Στην υπόθεση E-10/13, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΗ προς το Δικαστήριο με αντικείμενο να αποφανθεί ότι η Ισλανδία, επειδή παρέλειψε να θεσπίσει, εντός της ταχθείσας προθεσμίας, τα μέτρα που απαιτούνται για την ενσωμάτωση στην εθνική της νομοθεσία των διατάξεων του άρθρου 2 παράγραφος 1 στοιχεία α) έως δ) και του άρθρου 2 παράγραφος 2 στοιχεία α) έως β) της πράξης που αναφέρεται στο σημείο 21β του παραρτήματος XVIII της Συμφωνίας για τον Ευρωπαϊκό Οικονομικό Χώρο [Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], όπως προσαρμόστηκε στη συμφωνία με το Πρωτόκολλο 1, παρέβη της υποχρεώσεις που υπέχει βάσει της εν λόγω πράξης. Το Δικαστήριο αποτελούμενο από τον Carl Baudenbacher, Πρόεδρο, τον Per Christiansen (δικαστή-εισηγητή) και τον Páll Hreinsson, δικαστές, εξέδωσε απόφαση στις 15 Νοεμβρίου 2013, το διατακτικό της οποίας έχει ως εξής:
   Το Δικαστήριο αποφαίνεται ότι:
   
               1)
            
            
               Η Ισλανδία, επειδή παρέλειψε να θεσπίσει, εντός της ταχθείσας προθεσμίας, τα μέτρα που απαιτούνται για την ενσωμάτωση στην εθνική της νομοθεσία του άρθρου 2 παράγραφος 1 στοιχεία α) έως δ) και του άρθρου 2 παράγραφος 2 στοιχεία α) έως β) της πράξης που αναφέρεται στο σημείο 21β του παραρτήματος XVIII της Συμφωνίας για τον Ευρωπαϊκό Οικονομικό Χώρο [Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (αναδιατύπωση)], όπως προσαρμόστηκε στη συμφωνία με το Πρωτόκολλο 1, παρέβη της υποχρεώσεις που υπέχει βάσει της εν λόγω πράξης.
            
         
               2)
            
            
               Διατάσσει την Ισλανδία να καταβάλει τα δικαστικά έξοδα.